《送汪生出西樵》
明代·甘学

绝壁栖枝歌月明，此身原寄一毛轻。千年仙径迷芳草，六月芙蓉有醉英。

云液馨香来院宇，水声弦管出峥嵘。白头莫问留题处，已有文章借长卿。

作者简介：甘学，字千盘，号二盘子。顺德人。弃举子业，入西樵，从湛若水游，主四峰玉泉，称玉泉甘子。霍韬尝具本荐于朝。清咸丰《顺德县志》卷二三有传。